**பன்னாட்டுத் துடுப்பாட்ட அவை**(**International Cricket Council**) சுருக்கமாக **ஐசிசி(ICC)** துடுப்பாட்டத்தைக் கட்டுப்படுத்துகின்ற ஓர் பன்னாட்டு விளையாட்டுக் கட்டுப்பாட்டு அமைப்பு ஆகும்.1909ஆம் ஆண்டு **இம்பீரியல் துடுப்பாட்ட அவை** (**Imperial Cricket Conference**) என இங்கிலாந்து, ஆத்திரேலியா மற்றும் தென்னாபிரிக்காவின் பிரதிநிதிகளால் நிறுவப்பட்ட இவ்வமைப்பிற்கு 1965ஆம் ஆண்டு **பன்னாட்டுத் துடுப்பாட்ட கூட்டம்**(**International Cricket Conference**) என்று பெயர் மாற்றப்பட்டது;1989ஆம் ஆண்டு தற்போதையப் பெயருக்கு மாற்றமடைந்தது.

ஐசிசி துடுப்பாட்டத்தின் பல்வகை பன்னாட்டு போட்டிகள் நடத்துவதையும் அமைப்புகளையும் கட்டுப்படுத்துகிறது. அது கண்காணிக்கும் போட்டிகளில் துடுப்பாட்ட உலகக்கிண்ணம் குறிப்பிடத்தக்கது. மேலும் நடுவர்கள் மற்றும் துடுப்பாட்ட கண்காணிப்பாளர்களை நியமிப்பது, பன்னாட்டு துடுப்பாட்ட ஒழுங்கினை நிலைநிறுத்துமாறு **ஐசிசி நடத்தை விதி**களை இயற்றி நிர்வகிப்பது, மற்றும் விளையாட்டுகளில் நிலவும் ஊழல், சூதாடல் போன்றவற்றைக் கண்காணித்தல் ஆகிய பணிகளை ஆற்றிவருகிறது. இரு நாடுகளிடையே நடக்கும் துடுப்பாட்டப் போட்டிகளையும் அங்கத்தினர் நாட்டிற்குள் நடக்கும் உள்போட்டிகளையும் கட்டுப்படுத்துவதில்லை.துடுப்பாட்ட விதிகளையும் எம்சிசி என வழங்கப்படும் **மேரில்போன் துடுப்பாட்டக் கழகமே** கட்டுப்படுத்தி மாற்றங்களைக் கொண்டு வருகிறது.

பன்னாட்டுத் துடுப்பாட்ட அவையின் தலைவராக நாராயணசாமி சீனிவாசன் (2014ஆம் ஆண்டு சூன் முதல்) தலைமை செயல் அதிகாரியாக டேவ் ரிச்சர்ட்சன் (2012ஆம் ஆண்டு முதல்) பணியாற்றி வருகின்றனர்.

அங்கத்தினர்கள்
--------------

பன்னாட்டுத் துடுப்பாட்ட அவை அங்கத்தினர் நாடுகள்
ஐசிசியில் 105 அங்கத்தினர்கள் உள்ளனர்:10 தேர்வுத் துடுப்பாட்டத்தில் ஈடுபடும் அங்கத்தினர்கள்(அவுஸ்திரேலியா, இங்கிலாந்து, தென்னா பிரிக்கா, மேற்கிந்தியத் தீவுகள், நியூசிலாந்து, இந்தியா, பாகிஸ்தான், இலங்கை, சிம்பாவே, வங்காள தேசம்), 35 இணை அங்கத்தினர்கள் மற்றும் 60 தொடர்பு அங்கத்தினர்கள்.

**காண்க**: ஐசிசி அங்கத்தினர் பட்டியல்

ஐ.சி.சி உலக தரவரிசை
-------------------

**ஆண்கள் அணி தரவரிசை** (*முதல் 10*)

| தரவரிசை | தேர்வு | ஒநாப | இ20ப
 |
| --- | --- | --- | --- |
| 1 |  இந்தியா |  இங்கிலாந்து |  பாக்கித்தான் |
| 2 |  நியூசிலாந்து |  இந்தியா |  ஆத்திரேலியா |
| 3 |  தென்னாப்பிரிக்கா |  நியூசிலாந்து |  இங்கிலாந்து |
| 4 |  இங்கிலாந்து |  ஆத்திரேலியா |  தென்னாப்பிரிக்கா |
| 5 |  ஆத்திரேலியா |  தென்னாப்பிரிக்கா |  இந்தியா |
| 6 |  இலங்கை |  பாக்கித்தான் |  நியூசிலாந்து |
| 7 |  பாக்கித்தான் |  வங்காளதேசம் |  இலங்கை |
| 8 |  மேற்கிந்தியத் தீவுகள் |  இலங்கை |  ஆப்கானித்தான் |
| 9 |  வங்காளதேசம் |  மேற்கிந்தியத் தீவுகள் |  வங்காளதேசம் |
| 10 |  ஆப்கானித்தான் |  ஆப்கானித்தான் |  மேற்கிந்தியத் தீவுகள் |

**பெண்கள் அணி தரவரிசை** (*முதல் 10*)

| தரவரிசை | ஒநாப | இ20ப |
| --- | --- | --- |
| 1 |  ஆத்திரேலியா |  ஆத்திரேலியா |
| 2 |  இந்தியா |  இங்கிலாந்து |
| 3 |  இங்கிலாந்து |  நியூசிலாந்து |
| 4 |  நியூசிலாந்து |  இந்தியா |
| 5 |  தென்னாப்பிரிக்கா |  மேற்கிந்தியத் தீவுகள் |
| 6 |  மேற்கிந்தியத் தீவுகள் |  தென்னாப்பிரிக்கா |
| 7 |  பாக்கித்தான் |  பாக்கித்தான் |
| 8 |  இலங்கை |  இலங்கை |
| 9 |  வங்காளதேசம் |  வங்காளதேசம் |
| 10 |  அயர்லாந்து |  அயர்லாந்து |

* *சான்று: ஐ.சி.சி தரவரிசை, 30 December 2019*

மேற்கோள்கள்
-----------

1. ↑
2. ↑  "Greg Barclay elected as Independent ICC Chair". *International Cricket Council*. 25 November 2020 அன்று பார்க்கப்பட்டது.
3. ↑
4. ↑
5. ↑  "Sawhney takes over as Chief Executive position of ICC". *International Cricket Council*. 1 April 2019 அன்று பார்க்கப்பட்டது.
6. ↑  "காப்பகப்படுத்தப்பட்ட நகல்" (PDF). 2004-11-14 அன்று மூலதளத்திலிருந்து பரணிடப்பட்டது (PDF) எடுக்கப்பட்டது. 2004-11-14 அன்று பார்க்கப்பட்டது.

வெளியிணைப்புகள்
---------------

* பன்னாட்டுத் துடுப்பாட்ட அவையின் அலுவல்முறை இணையதளம் பரணிடப்பட்டது 2009-03-04 at the வந்தவழி இயந்திரம்